RBK-leder tror NIF-toppene har noe å skjule
For en måned siden ble Rosenborg-styreleder Ivar Koteng overrasket over at idrettstoppene i Norge hadde avslått VGs innsynsbegjæring. Nå, etter at de vedtok ikke å vise frem reiseregningene fra før juni i 2015, lurer han på om de har noe å skjule. – Dessverre, så ja. For tre uker siden tenkte jeg at dette ikke var noe problem og at alt kom til å komme frem, men når man ser alle knepene de har, så blir man usikker. Jeg trodde ikke at de hadde noe å skjule, men nå gjør jeg det. Man kommer ikke utenom en slik tanke, sier Koteng til VG. Det var Adressa som først snakket med RBK-lederen, som overfor VG fastholder sin oppfordring til Norges Idrettsforbund. – Nå må man bruke anledningen til å tømme alle skap: legg alt på bordet, mener Koteng. SETT? Regjeringen tvinger Norges Idrettsforbund til full åpenhet – Jeg kjenner ikke lederne i idrettsstyret personlig, så jeg vet ikke hva de har brukt penger på. Jeg forutsatte egentlig at alt var i orden, og uansett må man stå for det man har gjort, fortsetter Koteng, som til VG tidligere i år uttalte at «har vi spist lunsj for fire og et halvt tusen, så måvi enten vise regningen, eller så må vi slutte å spise de lunsjene til fire oget halvt tusen. Så enkelt er det». Han er langt fra imponert over at toppene i NIF ikke ønsker å vise frem regningene fra før juni 2015, da Tom Tvedt begynte på sitt verv som president, og kaller det nylig opprettede åpenhetsutvalget for «totalt unødvendig». IDRETTENs EGEN DOM: Få Sotsji-regningene på bordet – Dersom det ikke er noe å skjule, er det totalt unødvendig. Det utgjør en voldsom omdømmerisiko og koster penger. Det er bare å legge det ned med en gang og bli ferdig med det, sier Koteng, og oppfordrer nok en gang Idrettsforbundet til å vise frem sine reiseregninger. – Jeg håper fortsatt at de er de fornuftige og flinke folkene jeg tror de er, og så er det viktig å huske på at ingen er feilfrie. Det er bare å vise alt, legge det bak seg og gå videre, sier han til VG. Idrettspresident Tom Tvedt er ikke enig. – Nå er det viktigere enn noen gang at dette utvalget får jobbet. I motsetning til Koteng så har Idrettsstyret ansvar for hele Norges idrett, særforbund og kretser. Vi er opptatt av å gjøre denne prosessen på en så riktig måte som mulig, sier han til VG. – Nøyaktig hva forventer du av utvalget? – At de jobber seg gjennom måten vi jobber på, og at de ser på alle prosessene som ligger til grunn for hvordan vi jobber. Det er viktig at vi klarer å åpne organisasjonen vår på en ordentlig måte, litt som når de i Stortinget tar ting på høring før det fattes et vedtak. Dette er et mye viktigere spørsmål enn bare om reiseregninger, sier han. At Koteng har begynt å lure på om NIF har noe å skjule, tar Tvedt med ro. – Det er fritt frem å mene hva man vil i norsk idrett. DEBATT: - Det er nok nå, VG NIF-ANDERSEN: - Vi har ikke taklet denne saken så godt som vi burde http://api.int.vgnett.no/enrichments/poll/20921
Norges Idrettsforbund (NIF) vil ikke gi ut reiseregninger fra før juni 2015. Det får Rosenborg-styreleder Ivar Koteng til å lure på om de har noe å skjule.